Autaliini

Autalini er en gruppe (stamme) av biller som hører til familien kortvinger.

Utseende 
Små (ofte 2-4 millimeter), slanke, blanke, gjerne mørkbrunlige kortvinger. Oversiden er gjerne sparsomt hårete. Hodet er rundet, som oftest med en klar, avsatt "hals" mot pronotum, som er forholdsvis lite. Antennene er nokså lange og kraftige, fortykket mot spissen. Dekkvingene er rundede, gjerne med påfallende, avlange groper eller furer ved roten. Bakkroppen har tydelig avsatt siderand og er ofte litt smalere ved roten enn lenger bak.

Levevis 
Artene er rovdyr som jakter på andre smådyr. De kan være tallrike rundt gjødsel, eller i kompost. Noen av artene er knyttet til maur.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger, Aleocharinae
 Stammen Autaliini C.G. Thomson, 1859 – fire arter i Norge
 Slekten Attonia Wasmann, 1925
 Slekten Autalia Samouelle, 1819
 Slekten Compsusa Pace, 2000
 Slekten Eudera Fauvel, 1866
 Slekten Gansia Sharp, 1883
 Slekten Gansiella Pace, 2008
 Slekten Ophioglossa Fauvel, 1866
 Slekten Rhopalogastrum Bernhauer, 1912

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 Autaliini på Artsdatabanken 
 bugguide.net - bildedatabase over nordamerikanske insekter 
 Autaliini på Tree of life 
 

Kortvinger
Småkortvinger
Biller formelt beskrevet i 1859
Dyr formelt beskrevet av Carl Gustaf Thomson